SK
20.2.2023
Úradný vestník Európskej únie
C 63/13
Účastníci konania Žalobca: GY Žalovaní: An Bord Pleanála, The Minister for Housing, Local Government and Heritage, Irlande a The Attorney General
Výrok Uznesením z 8. decembra 2022 predseda deviatej komory nariadil, že vec C-616/22 sa vymaže z registra Súdneho dvora.
(1)
Dátum podania: 23.9.2022.
Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 19. októbra 2022 – Airbnb Ireland UC/Autorità per le Garanzie nelle Comunicazioni (Vec C-662/22) (2023/C 63/18) Jazyk konania: taliančina Vnútroštátny súd, ktorý podal návrh na začatie prejudiciálneho konania Tribunale Amministrativo Regionale per il Lazio
Účastníci konania pred vnútroštátnym súdom Žalobkyňa: Airbnb Ireland UC Žalovaný: Autorità per le Garanzie nelle Comunicazioni
Prejudiciálne otázky 1.
Bráni nariadenie (EÚ) 2019/1150 (1) vnútroštátnemu ustanoveniu, ktoré s cieľom podporiť spravodlivosť a trans­ parentnosť v prospech komerčných používateľov online sprostredkovateľských služieb, a to aj prostredníctvom prijatia usmernení, podpory uplatňovania kódexov správania a zhromažďovania relevantných informácií, ukladá poskytova­ teľom online sprostredkovateľských služieb a poskytovateľom internetových vyhľadávačov povinnosť zápisu do registra, ktorá má za následok poskytnutie príslušných informácií o svojej organizácii a úhradu finančného príspevku pod hrozbou sankcie za jej nedodržanie? 2.
Vyžaduje smernica (EÚ) 2015/1535 (2), aby členské štáty oznámili Komisii opatrenia, na základe ktorých sa poskytovateľom online sprostredkovateľských služieb a poskytovateľom internetových vyhľadávačov uložila povinnosť zápisu do registra zahrňujúca poskytnutie príslušných informácií o svojej organizácii a úhradu finančného príspevku pod hrozbou sankcie v prípade jej nedodržania?
V prípade kladnej odpovede, umožňuje smernica jednotlivcovi sa brániť proti tomu, aby sa voči nemu uplatňovali opatrenia, ktoré neboli oznámené Komisii? 3.
Bráni článok 3 smernice 2000/31/ES (3) tomu, aby vnútroštátne orgány prijali ustanovenia, ktoré s cieľom podporiť spravodlivosť a transparentnosť v prospech komerčných používateľov online sprostredkovateľských služieb, a to aj prostredníctvom prijatia usmernení, podpory uplatňovania kódexov správania a zhromažďovania relevantných informácií, stanovujú prevádzkovateľom usadeným v inej európskej krajine dodatočnú záťaž administratívnej a finančnej povahy, ako napríklad zápis do registra zahrňujúci poskytnutie príslušných informácií o svojej organizácii a úhradu finančného príspevku pod hrozbou sankcie za jeho nedodržanie? 4.
Bránia zásada slobodného poskytovania služieb uvedená v článku 56 ZFEÚ a článok 16 smernice 2006/123/ES (4) tomu, aby vnútroštátne orgány prijali ustanovenia, ktoré s cieľom podporiť spravodlivosť a transparentnosť v prospech komerčných používateľov online sprostredkovateľských služieb, a to aj prostredníctvom prijatia usmernení, podpory uplatňovania kódexov správania a zhromažďovania relevantných informácií, stanovujú prevádzkovateľom usadeným v inej európskej krajine dodatočnú záťaž administratívnej a peňažnej povahy, ako zápis do registra zahrňujúci poskytnutie príslušných informácií o svojej organizácii a úhradu finančného príspevku pod hrozbou sankcie v prípade jeho nedodržania?